Tilgjengeliggjøringsstrategi for Brønnøysundregistrene

Vedtatt 24.03.2023

|  |
| --- |
| Brønnøysundregistrenes samfunnsoppdrag |
| Brønnøysundregistrene skal bidra til økt verdiskaping gjennom å være en nasjonal registerfører og datakilde. Etaten skal forvalte registerdata på en måte som gir trygghet, orden og oversikt for næringslivet, frivillig sektor, innbyggere og offentlig sektor. |
| Brønnøysundregistrenes hovedmål |
| 1. Brønnøysundregistrenes registervirksomhet skal føre til at registrerte data i størst mulig grad og til enhver tid er sikre og korrekte  2. Brønnøysundregistrenes virksomhet skal føre til en økt digital registerforvaltning, og løsninger som gir økt digital samhandling med og mellom ulike aktører i samfunnet |
| Brønnøysundregistrenes strategi 2022-2023 |
| **Brønnøysundregistrene er den foretrukne registerforvalteren og tilrettelegger for økt datadrevet utvikling**  Brønnøysundregistrene skal til enhver tid være den foretrukne registerforvalter, hvor det er naturlig å peke på Brønnøyregistrene når nye relevante registre skal etableres. For å sikre verdiskapning gjennom bruk av våre registerdata skal vi øke den datadrevne utviklingen. Våre data har stor merverdi for brukerne. Datadreven utvikling betyr å ta utgangspunkt i register- og næringslivsdata og utvikle merverdi. |
| Overordnede nasjonale og europeiske føringer og regelverk |
| All tilgjengeliggjøring fra Brønnøysundregistrene skal skje i henhold til gjeldende regelverk.  Strategien er bygd på nasjonale føringer. EU-direktiv vil også kunne innvirke på strategien. |
| En digital offentlig sektor |
| **Sentrale føringer som er styrende for BRs sitt arbeid med tilgjengeliggjøring**   * Brukerne skal settes i sentrum gjennom utvikling av mer sammenhengende tjenester basert på viktige livshendelser * Offentlig sektor skal samhandle bedre om digitale tjenester og effektivisere ressursbruken gjennom - styrket samordning på tvers av forvaltningsnivåer og sektorer, og systematisk uthenting av gevinster fra digitalisering * Data skal i større grad deles og gjenbrukes i offentlig sektor, og åpne data skal publiseres for innovasjon og verdiskaping i næringslivet * Nasjonal digital samhandling og tjenesteutvikling, fellesløsninger og felles arkitekturer, skal etableres i et helhetlig og overordnet styrt og koordinert økosystem * Samarbeid med privat sektor på digitaliseringsområdet skal styrkes for å oppnå bedre og mer effektive tjenester og for å legge til rette for innovasjon * Vi skal etterleve nasjonale krav og føringer knyttet til sikkerhet og personvern |
| Stortingsmelding 22/2021 Data som ressurs – Datadrevet økonomi og innovasjon |
| **Nasjonale prinsipper for deling og bruk av data**  Data skal åpnes når de kan, og skjermes når de må.Data bør være tilgjengelige, gjenfinnbare, mulige å bruke, og kunne sammenstilles med andre data.   1. Data skal deles og brukes på en måte som gir verdi for næringslivet, offentlig sektor og samfunnet. 2. Data skal deles og brukes slik at grunnleggende rettigheter og friheter respekteres, og norske samfunnsverdier bevares. |
| Hovedmålet for tilgjengeliggjøringsstrategien |
| **Brønnøysundregistrene skal ha brukervennlige tilgjengeliggjøringstjenester som gir god samfunnsnytte. Dette innebærer:**   * Økt fokus på tilgjengeliggjøring i alle ledd av verdikjeden * Gi føringer i forhold til hvilke typer tilgjengeliggjøringstjenester som skal prioriteres * Definerte fellesnevnere som skal etterleves i alle nye utviklingsprosjekter og ved videreutvikling av dagens tjenester * Mest mulige ensartet tilgjengeliggjøringstjenester uansett register * Mest mulig ensartet dokumentasjon av tekniske og semantiske beskrivelser (Herunder informasjonsmodeller og begrepsdefinisjoner) * Ivaretakelse av bærekraft ved at vi utvikler komplette og ensartete tilgjengeliggjørings-API fra registrene til bruk for alle. Disse kan brukes eller videreutvikles til ulike formål |

|  |  |
| --- | --- |
| Beskrivelse av strategiske valg og forslag til tiltak | |
| Strategiske valg: | Beskrivelse av tiltak |
| Tilgjengeliggjøring og brukerbehov skal vektlegges gjennom hele utviklingsløpet – fra lovarbeid, innrapportering, kontroll, registrering og overvåkning til tilgjengeliggjøring.  Kanal for tilgjengeliggjøring avhenger av brukerbehovet  Vi skal tilgjengeliggjøre strukturerte data til bruk i ulike sluttbrukertjenester både internt og eksternt.  Vi unngår å lage spesialtilpassede løsninger for enkeltaktører. | * Bygge kompetanse på tilgjengeliggjøring i organisasjonen * Innarbeide tilgjengeliggjøring i maler, sjekklister mm ved behandling i porteføljerådet      * Ha tett oppfølging mellom innrapportering og tilgjengeliggjøring for å sikre strukturerte data inn til våre registre * Utvikle standard API, tilpasset alle brukergrupper |
| Vi skal tilstrebe et teknologinøytralt og digitaliseringsvennlig regelverk som legger betingelser for tilgjengeliggjøring. | * Gjennomgå etablert fortolkning og praksis av eksisterende regelverk |
| Der det er mulig skal vi tilby brukerne maskinelle grensesnitt (API), fremfor å utvikle manuelle tjenester.  Vi skal samtidig prioritere å utvikle maskinelle grensesnitt fremfor webgrensesnitt med avansert funksjonalitet og sammenstilling av data. |  |
| Vi skal legge til rette for at brukerne skal få tilgang til hele datauttrekk fra BR sine registre, med mulighet for hyppige oppdateringer.  I tillegg skal vi utforske hendelsesdrevet tilgjengeliggjøring der brukerne kan "lytte" på hendelser. | * Utarbeide en beste praksis for tilgjengeliggjøring * Legge til rette for at brukerne får strukturert informasjon om en hendelse de abonnerer på, f.eks. en konkursåpning. |
| Data skal leveres på tjenester med god ytelse og skalerbarhet. Både tjenester vi har og skal bygge skal følge BR's standard for produktkvalitet og informasjonssikkerhet (KIT) |  |
| Vi skal erstatte bestillingstjenestene med oppslagstjenester på Brreg.no som tilbyr utskriftsvennlige formater. | * BR skal etter hvert fase ut Produkter og tjenester i Altinn og nettbutikken på brreg.no. |
| Digitale sluttbrukertjenester som vi bruker til å tilgjengeliggjøre data skal oppfylle krav til brukskvalitet og universell utforming.  Vi skal fortsatt legge til rette for ikke-digitale brukere, men disse løsningene kan være på et annet format. | * Kompetansebygging og bevisstgjøring av prosjekteiere, produkteiere, sponsorer og andre aktuelle aktører |
| Vi skal ta utgangspunkt i samme data, slik at vi tilrettelegger for ensartede statistikker, som også danner grunnlag for både interne og eksterne analyser. | * Etablere beste praksis ved definisjon av datagrunnlag * Sikre tilgang til historiske data |
| Vi skal ha fokus på å hjelpe eksterne brukere å forstå og gjenbruke våre data, gjerne med gode bruker- og kodeeksempler.  Vi skal etterstrebe kjennskap til bruken av våre data. | * Bidra til utvikling av nye tjenester via innovasjonsprosesser (ex. i BR-ung, sommerstudenter, og deltakelse i samarbeidsprosjekt i offentlig forvaltning * Utarbeide gode datasettbeskrivelser * Vise brukerne hva vi har av data og datadelingstjenester * Markedsføre våre data * Videreutvikle “Veileder for sammenstilling av data” til å gjelde ved ekstern bruk. * Legge til rette for at brukerne kan (frivillig) registrere seg ved bruk av BR sine API * Vurdere å gi registrerte brukere ubegrenset tilgang til antall oppslag * Jevnlige brukerundersøkelser |
| Informasjonen i våre registre skal være tilgjengelig til bruk i samfunnet, for å bidra til forenkling, innovasjon og verdiskapning.  Vi legger til rette for bruk av data og teknologisk innovasjon for å bidra til å løse utfordringer i samfunnet og arbeidslivet. Gjerne knyttet til livshendelser og økosystem. | * Kompetanseheving i AI og maskinlæring for å forstå hvilke behov som kan løses med denne teknologien * Innhente kunnskap om hvilke krav som kommer innenfor hvitvaskingsområdet * Utforske muligheter i datadelingstjenester |
| Data og tjenester vi tilgjengeliggjør skal være godt beskrevet. | * Utarbeide beste praksis for beskrivelser og dokumentasjon, tilpasset målgruppene * Lage gode beskrivelser på engelsk |
| Vi skal etterstrebe å ha mest mulig gratis og åpne data. | * Gradvis redusere avhengighet til oppdragsinntekter |
| Vi skal tilrettelegge for innsyn i egne data i henhold til krav fra GDPR og personvernlovgivningen | * Avklare bruken av kontakt og reservasjonsregisteret i forbindelse med tilgjengeliggjøring |
| Vi tilrettelegger for tilgjengeliggjøring på tvers av landegrenser | * Vi tilrettelegger for grenseoverskridende bruk basert på standarder, herunder EUs vokabular |

Referanser